Дмитрий Мережковски
Вечерта спокойно притъмнява…

Превод от руски: Иван Теофилов, —

chitanka.info

Вечерта спокойно притъмнява,

пред смъртта приветната тъма

на една минута примирява

свода с изтерзаната земя.

Смътен блясък надалеч прозира,

сроден със сърдечния ми зов —

не тъга, а само тъжна диря,

не любов, а сянка от любов.

И като из гроб в това мълчание

на безжизнената висота

вее в мен смразяващо дихание

от безмерна, мъртва пустота…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.